Knut Hamsun

Knut Hamsun ( 1859-1952 ) ~ norgavaf suterotik, ba 04/08/1859 koe Garmo meftawida koe refa Norga koblir. Inaf ageltaf yolt tiyir Knud Pedersen.

Vey tawadayikeem va jontika exava funter ise gondulesikur ise koe copucapa blir aze ko Amerika toldon kolamar. Dimlapiyison is tison 31-daf va Sult ( 1890, Ael ) sanegar. Goldeon tukotgrupawer. Yon radimif berpot va opelafa blira ke norgaf tawaday is taneakafa tinefkara do tamefa tuwava ilamsisked. Lozolonaf berpot tid : Mysterier ( 1892, Yona bula ) is Pan ( 1894 ) is Livets Spil ( 1896 ) is Aftenrøde ( 1898 ) is Under Høststjernen ( 1906 ) warzotak is Benoni ( 1908 ) is En Vandrer Spiller med Sordin ( 1909 ) is Børn av Tiden ( 1913 ) is Segelfoss By ( 1915, Segelfoss widava ) is Landstrykere ( 1927, Yon gondulesik ) is August ( 1930 ) is Men Livet lever ( 1933 ) is Ringen sluttet ( 1936 ).

Duxibes va nuyuca, Hamsun belcon nuvelar olkevaf is basbidganaf is karfaf is gwidaf korik, do Dostoyevski is Nietzsche pakes va griva ta mecobevafa budara, is ayik gelavan gan jugemera va tamejoara ( bata jontolafa lizira van Hesse va in tupokar ). Va klice is volove ke ayaswavuca tudenayar ise tolnepalera va olkik do inafa anameda koe kotgrupera va tamebli waster. Ba 1920 va Nobel Suterotafo Poradro kazawar. Bal toleafi klepaki, gan rotatrakureva is tawarena grabomeem ke Hamsun soe zo biar. Voxen inafa renara va Norga vo va folvafa rokla kolizir : tison 83-daf in va pako ke Hitler evafa Germana narar viele Norga tir kerelena isen jontik norgik tegiron acagid. Radimi geja, in zo komalyerotayar ise wetce gugafimik zo lanzayar. Poki awalkera, ilikatcunon gan kottan, koe Paa gjengrodde Stier ( 1949, Moe werdtolgenina kelda ) jebesa is fartcafa neva Hamsun va pebura yovayar.

Ba 19/02/1952 koe intaf diel koe Nørholm poke Grimstad awalker. 

|style="vertical-align: top;"|

|}

Hamsun (Knut)
Hamsun (Knut)
Hamsun (Knut)
Hamsun (Knut)
Hamsun (Knut)
Hamsun (Knut)